અમદાવાદ રહેતા આસારામના એક વખતના અંગત વૈદ્ય અને બાદમાં તેની સામે જંગ છેડનાર અમૃતલાલ ગુલાબચંદ પ્રજાપતિ 55 વર્ષની વય ધરાવતા હતા. તેઓ રાજકોટમાં આવેલા ઓમશાંતિ આરોગ્યધામ ખાતે દર્દીઓનું નિદાન કરી જમવા જવા માટે કેબિનની બહાર નીકળી રહ્યા હતા ત્યારે દર્દીના વેશમાં આવેલા શખ્સે તેમના પર રિવોલ્વરથી ફાયરિંગ કર્યું હતું. ફાયરિંગ કરનાર શખ્સ બહાર ઊભેલા બાઇકચાલક પાછળ બેસી નાસી છૂટયો હતો.